Diari Oficial de la Generalitat Valenciana


Sumari del DOGV 9185, del 30-09-2021 (2021/9696)

RESOLUCIÓ de 17 de setembre de 2021, de la Direcció General de Personal Docent, per la qual es nomena personal funcionari en pràctiques dels cossos de professors d'Ensenyament Secundari, professors d'escoles oficials d'Idiomes, professors de Música i Arts Escèniques, professors d'Arts Plàstiques i Disseny i professors tècnics de Formació Professional, a les persones aspirants seleccionades en el marc del procediment selectiu convocat per l'Ordre 22/2020, de 23 de novembre, de la Conselleria d'Educació, Cultura i Esport.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9185

Data del DOGV
:   30-09-2021

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2021/9696


Data del document
:   17-09-2021

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * funcionari

RESOLUCIÓ de 17 de setembre de 2021, de la Direcció General de Personal Docent, per la qual es nomena personal funcionari en pràctiques dels cossos de professors d'Ensenyament Secundari, professors d'escoles oficials d'Idiomes, professors de Música i Arts Escèniques, professors d'Arts Plàstiques i Disseny i professors tècnics de Formació Professional, a les persones aspirants seleccionades en el marc del procediment selectiu convocat per l'Ordre 22/2020, de 23 de novembre, de la Conselleria d'Educació, Cultura i Esport. [2021/9696]  
  
Per l'Ordre 22/2020, de 23 de novembre, de la Conselleria d'Educació, Cultura i Esport, es va convocar procediment selectiu d'ingrés i procediment per a l'adquisició de noves especialitats en els cossos de professors d'Ensenyament Secundari, professors d'Escoles Oficials d'Idiomes, professors de Música i Arts Escèniques, professors d'Arts Plàstiques i Disseny i professors tècnics de Formació Professional (DOGV 8961), i una vegada fetes públiques les llistes de les persones aspirants que han superat el concurs oposició, i de conformitat amb la base 11 de la citada convocatòria, resolc:  
  
Primer  
Nomenar personal funcionari en pràctiques del respectiu cos docent durant el curs escolar 2021-2022 a les persones aspirants relacionades per cossos que figuren a l'annex I d'aquesta resolució.  
  
Aquest nomenament produirà efectes econòmics i administratius des de l'1 de setembre de 2021 o, si és el cas, des de la data de presa de possessió corresponent, sent des d'aqueixa data el règim jurídic aplicable l'establit en la legislació vigent per als funcionaris en pràctiques, que es mantindrà fins a la finalització del període de pràctiques.  
  
Els qui no s'hagueren incorporat als destins adjudicats s'entendrà que han renunciat al procediment selectiu, excepte els aspirants que es troben en situació d'ajornament legal per a la realització de les pràctiques, en tindre concedida pròrroga d'incorporació.  
  
Segon  
Els nomenaments efectuats en virtut d'aquesta resolució queden condicionats al compliment dels requisits que s'estableixen a la base 2 de l'Ordre 22/2020, de 23 de novembre. A aquest efecte, una vegada comprovada la documentació justificativa dels requisits de participació de les persones aspirants seleccionades, conforme al que es disposa a la base 10 de l'ordre referida, quedaran anul·lades les actuacions dels qui no hagen acreditat reunir algun dels requisits exigits, i quedarà per tant sense efectes aquest nomenament.  
  
Tercer  
De conformitat amb el que disposa l'article 24 del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana (DOGV 7964), durant el període de pràctiques, les persones aspirants tindran la consideració de personal funcionari en pràctiques, i percebran les retribucions que establisca la normativa vigent.  
  
  
Quart  
De conformitat amb la base 12.4 de l'ordre de la convocatòria, correspon estimar la sol·licitud presentada, i declarar en situació d'ajornament per a la realització de la fase de pràctiques en el curs 2022-2023, a les persones aspirants relacionades a l'annex II d'aquesta resolució.  
  
  
Cinqué  
Així mateix, és procedent nomenar personal funcionari en pràctiques per al curs escolar 2021-2022 els aspirants seleccionats pendents de dur a terme la fase de pràctiques corresponent a la convocatòria feta per l'Ordre 7/2019, de 28 de febrer, de 2019, de la Conselleria d'Educació, Investigació, Cultura i Esport, que es relacionen a l'annex III.  
  
  
Contra aquesta resolució, que posa fi a la via administrativa, podrà interposar-se amb caràcter potestatiu recurs de reposició davant la Direcció General de Personal Docent de la Conselleria d'Educació, Cultura i Esport, en el termini d'un mes comptat des de l'endemà de la publicació, de conformitat amb el que es preveu en els articles 114, 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé interposar directament recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la publicació, d'acord amb els articles 10, 14 i 46 la Llei 29/1998, de 13 de juliol, reguladora de la jurisdicció contenciosa administrativa.  
  
València, 17 de setembre de 2021.- La directora general de Personal Docent: M. Ángeles Herranz Ábalos.